b"\n_START_ARTICLE_\nFlebotomins\n_START_SECTION_\nCaracter\xc3\xadstiques\n_START_PARAGRAPH_\nEs tracta de petits mosquits hemat\xc3\xb2fags amb una activitat principalment crepuscular (vespre i matinada). S\xc3\xb3n els principals vectors de la transmissi\xc3\xb3 de la leishmaniosi, essent les esp\xc3\xa8cies de Phlebotomus les responsables de la transmissi\xc3\xb3 al Vell M\xc3\xb3n i Lutzomyia al Nou M\xc3\xb3n. Es troben end\xc3\xa8micament a \xc3\xa0rees del Mediterrani i a regions tropicals i subtropicals. La seva morfologia es caracteritza per la pres\xc3\xa8ncia d'un t\xc3\xb2rax amb forma de gep i ales pil\xc2\xb7loses amb mides properes al 5 mm de longitud._NEWLINE_Com a la majoria d'hemat\xc3\xb2fags nom\xc3\xa9s les femelles s'alimenten de sang tot i que hi ha algunes esp\xc3\xa8cies que no requereixen ingesta de sang per a fer la posta. La posta sol incloure de 40 i 50 ous que dipositen en llocs foscos i humits; i rics en mat\xc3\xa8ria org\xc3\xa0nica en putrefacci\xc3\xb3. Les larves es nodreixen de residus org\xc3\xa0nics i despr\xc3\xa9s fan una pupa que \xc3\xa9s pr\xc3\xa0cticament imm\xc3\xb2bil. L'adult acostuma a viure de 2 a 6 setmanes podent despla\xc3\xa7ar-se pocs metres o alguns km segons l'esp\xc3\xa8cie. Tot i aix\xc3\xad el vent i la pluja en frenen la dispersi\xc3\xb3."